આ અંગે ખાંભા-તુલસીશ્‍યામ રેન્‍જના આર.એફ.ઓ પરિમલ પટેલે જણાવ્‍યુંહતું કે, ખાંભા-તુલસીશ્‍યામ રેન્‍જ અને આસપાસનાં વિસ્‍તારમાં સિંહોની સંખ્‍યા બહોળી હોય અને ખાસ કરીને રેવન્‍યુ વિસ્‍તારમાં સિંહો આવી ગયા છે અને સિંહોની અવર-જવર હોય છે અને લાઇન શોના બનાવો બનતા હોય છે. અલગ -અલગ ટીમો બનાવામાં આવી છે અને સઘન પેટ્રોલિંગ ર નવેમ્‍બરથી શરૂ કરેલ. અને પોલીસનો સ્‍ટાફ પણ માંગ્‍યો છે અને કોઈ લાઇન શો કરતા પકડાશે તો કાયદેસરની કાર્યવાહી કરવામાં આવશે. ત્‍યારે ગીર પૂર્વ અને પશ્ચિમમાં છેલ્‍લા થોડા દિવસોથી વન વિભાગે ગેરકાયદેસર હોટેલો અને ગેરકાયદેસર રીતે યોજાતા લાયન શો સામે સંકજો કસ્‍યો છે અને વન વિભાગે પ્રવાસીઓને અપીલ કરી છે કે, તેઓ જે હોટેલોમાં રોકાય તે કાયદેસર છે કે નહીં તે પહેલા તપાસ કરી લે અને પછી જ રોકાય. આ સિવાય ગેરકાયદેસર રીતે લાયન શો મામલો કોઇ લલચાવે તો તેનાથી દૂર રહે નહીં તો મોટી મુશ્‍કેલીમાં મુકાઇ જશે.